<classify> CLARA MATIMO- MWANZA MUFTI na Sheikh Mkuu wa Tanzania, Abubakar Zubeir,amewataka Waislamu waendelee kulinda amani ya nchi kwa kusameheana, kupendanana kushirikiana. Agizo hilo alilitoa jijini hapa juzi, wakatiakizungumza na mamia ya waumini wa dinihiyo kutoka ndani na nje ya nchi waliohudhuria mkesha wa sherehe za Maulid ambazo huwa ni kumbukumbu ya kuzaliwaMtume Mohamad zilizofanyika kitaifa viwanja vya Furahisha. Alisema mkusanyiko huo, hautakuwa na maana yoyote kama Waislamuwataacha kufuata mwongozo wa Mtume Muhamadambao ni kutenda matendo mema katika jamii na kuacha mabaya yote aliyoyakatazamwenyezi Mungu pamoja na Mtume. Waislamu wenzangu, nawasihi muwe wepesi wa kumfuata Mtume yeye nikioo, yoyote atakayemfuata hataharibikiwa bali ataongokewa maanaametufundisha jinsi ya kuishi katika dunia hii. Tujenge nguvu katika Uislamu kwa kumuiga Mtume wetujinsi alivyoishi hapa duniani, alileta amani mahali penye chuki, alisamehewaliomkosea, aliwapenda binadamu wote bila kujali tofauti za dini naalishirikiana nao masuala mbalimbali kwa manufaa ya binadamu wengine. Tunapoadhimisha sherehe hizi, nawaacha na ujumbeusemao Waislamu na tabia za Mtume, kila mmoja wetu autafakari kwa kina ujumbehuu, tumswalie Mtume kwa sababu swala yake inaondoa changamoto zetu,alisema. Akitoa salamu za maulid kwa niaba ya Rais Dk. JohnMagufuli, Waziri Mkuu Kassim Majaliwa, alilipongeza Baraza Kuu la Waislam waTanzania Bakwata kwa kuwaalika na kushirikiana na Waislam kutoka nchi mbalimbali. Bakwata mnastahili pongezi kwa kutambua ujirani mwemaunaofanywa na Serikali, maendeleo ya taifa letu yanachagizwa na nchi mbalimbalizikiwamo ambazo leo viongozi wao wa dini mmewaalika na kushiriki nao katikasherehe hizi za Maulid, Serikali itaendelea kuwathamini na kuwaheshimu wananchiwote wa nchi hizo na Serikali zao, alisema. Wiki ya Maulid ilizinduliwa rasmi Novemba 4 na Mkuu wa Mkoawa Mwanza, John Mongela na imefikia tamati jana.  <topic>: kitaifa 